Leisi Püha Olga kirik
Leisi Püha Olga kirik on EAÕK haldusalasse kuuluv õigeusu kirik Saaremaal Saaremaa vallas Leisi alevikus. Leisi viiekuplilise õigeusu kiriku projekteeris tüüpprojekti järgi Riia arhitekt Heinrich Scheel. Püha Apostlisarnase (ka Vürstinna) Olga kirik ehitati Leisi aastatel 1871–1872 ja pühitseti Riia ja Miitavi ülempiiskop Veniamini (Karelin) poolt püha Olga auks 11. juulil 1873. Kirikus on mitmeid kultuurimälestisena arvele võetud kunstiteoseid. Pühakoda kasutab EAÕK Leisi Püha Olga kogudus.